Document ID: 31991D0540

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Οκτωβρίου 1991 για τροποποίηση της απόφασης 88/139/ΕΟΚ για το πολυετές πρόγραμμα προσανατολισμού του αλιευτικού στόλου (1987-1991) που υποβλήθηκε από την Ομοσπονδιακή Δημοκρατία της Γερμανίας σύμφωνα με τον κανονισμό (ΕΟΚ) αριθ. 4028/86 (Το κείμενο στη γερμανική γλώσσα είναι το μόνο αυθεντικό) (91/540/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 3944/90 (2), και ιδίως το άρθρο 4 και το άρθρο 5 παράγραφος 2,
Εκτιμώντας:
ότι το εν λόγω πολυετές πρόγραμμα προσανατολισμού κάλυπτε την επικράτεια της Ομοσπονδιακής Δημοκρατίας της Γερμανίας πριν από την ενοποίηση της Γερμανίας-
ότι, μετά την ενοποίηση της Γερμανίας, το κοινοτικό δίκαιο εφαρμόζεται πλήρως στο έδαφος της πρώην Λαοκρατικής Δημοκρατίας της Γερμανίας-
ότι στις 29 Μαΐου 1991 οι γερμανικές αρχές απέστειλαν στην Επιτροπή πληροφορίες σχετικά με το πρόγραμμα προσανατολισμού του αλιευτικού στόλου της πρώην Λαοκρατικής Δημοκρατίας της Γερμανίας-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής για την Αλιευτική Βιομηχανία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 88/139/ΕΟΚ της Επιτροπής (3) τροποποιείται ως εξής:
α) Μετά το άρθρο 1, προστίθεται το ακόλουθο άρθρο 1α:
"Άρθρο 1α
Το παράρτημα στο πολυετές πρόγραμμα προσανατολισμού για τον αλιευτικό στόλο της Ομοσπονδιακής Δημοκρατίας της Γερμανίας, το οποίο αφορά τον αλιευτικό στόλο της πρώην Λαοκρατικής Δημοκρατίας της Γερμανίας και υποβλήθηκε από τη γερμανική κυβέρνηση στις 29 Μαΐου 1991, εγκρίνεται με την επιφύλαξη των περιορισμών και όρων που καθορίζονται στην εν λόγω απόφαση και προβλέπουν ότι τηρούνται οι εν λόγω περιορισμοί και όροι."
β) Το σημείο "V. Ειδικοί όροι για τον αλιευτικό στόλο της πρώην Λαοκρατικής Δημοκρατίας της Γερμανίας" προστίθεται στο παράρτημα.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας Βρυξέλλες, 14 Οκτωβρίου 1991.

Labels: 4
6